Хю Мейрион Едуардс
Приспивна песен

Превод от английски: Елена Алексиева, 2002

chitanka.info

Нани-нани-нани-на, само ние и нощта

сме сега под звездите

и пред пред нас е пустота —

само тихо към брега спускат се вълните.

Тук сме ние и звездите, а пък тъмното море

кани ни за сън.

Песента приспивна на задрямалата мощ

е елегия безкрайна тази нощ.

Звездите ледени над нас са,

нощта, насилила убитата любов,

кръвта отравя и лицето ти бележи

с незаличима злост.

Затворници на вчерашния ден сме

и на утроба, белезите скрила.

И люлката на твоя майчин скут

сега ще бъде пристан твой и гроб.

В цялата си крехкост, ти,

дете на случая, прости.

Прости ми този акт отчаян

в името на общата ни плът.

Нани-нани-нани-на, спи, мое мило,

късно е, и е студено, няма да говоря аз.

Тази нощ ние никои не сме, на вълната

ще заспим. Тя ще бъде гробът наш.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.